proxectonos/corpus_dominio_legal_administrativo_tmp huggingface dataset:
21/01/2015 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de RSU correspondente ó cuarto trimestre do ano 2014, que rexerá para o Concello de Oleiros, na zona A, que comprende Iñás-Nós-Dorneda-Liáns (excepto a urbanización dos Regos)

O presidente do Consorcio “As Mariñas”, mediante resolución de data 09/01/2015, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2014, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a urbanización dos Regos). O padrón quedará exposto ó público na Sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real decreto lexislativo 2/2004 de 5 de marzo polo que se aproba o texto refundido da Lei reguladora de facendas locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro– e 19 do Real decreto lexislativo 2/2004, do 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 09 de xaneiro de 2015. O presidente José Antonio Santiso Miramontes
21/01/2015 | Administración LocalMunicipal
Miño
Aprobación inicial do padrón fiscal da taxa municipal de recollida de lixo do exercicio 2015

ANUNCIO Aprobación inicial do padrón fiscal da taxa municipal de recollida de lixo do exercicio 2015 Aprobado inicialmente por resolución da Alcaldía de 16 de xaneiro de dous mil quince o padrón fiscal correspondente ó exercicio 2015 da exacción municipal: – Taxa de recollida de lixo Queda a disposición dos interesados nas oficinas municipais do Concello, situadas en Carreira, 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei xeral tributaria. Contra o acto de aprobación do padrón e das liquidacións incorporadas a este, segundo o previsto no artigo 160 da Lei xeral tributaria, 14 da Lei 39/88, 108 da Lei 7/83, e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Todo isto sen perxuízo de que poida exercer calquera outro recurso que estime pertinente. E no caso de non se presentaren reclamacións, considerase definitivamente aprobado. Miño, 16 de xaneiro de 2015. A concelleira delegada da Área de Urbanismo, Facenda e Persoal P. D. Resolución 34/2013 (24/01/13) Eva Vilariño González
21/01/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 2 de xaneiro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Muros (IN407A 2014/142)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e de construción da instalación eléctrica que se describe: Solicitante: Unión Fenosa Distribución S. A. Domicilio social: Avda de Arteixo nº 171, 15007 A Coruña Denominación: LMTS CT RBT CABANAS Situación: Muros Liña de media tensión soterrada, a 20 KV, cunha lonxitude de 0,524 KM, coa orixe en empalmes proxectados na LMTS. MUO-806 (Expte: 309/2011) que alimenta ao CS. Tal de Abaixo-Seixal (Expte: 309/2011), en conductor RHZ1-20L-12/20 KV 3(1X240) AL, e final no CT. Cabanas proxectado. Saídas rede de baixa tensión soterrada, coa orixe no CT. Cabanas (proxectado), cunha lonxitude de 0,101 KM, en conductor XZ1. Liña de baixa tensión aérea de CT. Cabanas, coa orixe nos apoios nº 1 e nº 25 proxectados, cunha lonxitude de 1,683 KM, en conductor RZ e apoios de formigón. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 2 de xaneiro de 2015 O xefe territorial Isidoro Martínez Arca
21/01/2015 | Administración LocalMunicipal
Cariño
Notificación imposición multa

Intentada notificación a través de carta certificada con acuse de recibo a TANIA JESUS AYESTA MAIGLER S. L ao domicilio que consta no expediente, sendo ésta devolta polo servizo de correos, de conformidade co disposto no artigo 59.5 da Lei 30/1992, do 26 de novembro, de réxime xurídico das AAPP e do procedemento administrativo común, procédese á publicación sucinta do seu contido no taboleiro de edictos do Concello de Cariño (último domicilio coñecido) e no Boletín Oficial da Provincia ao obxecto de que serva de notificación a TANIA JESUS AYESTA MAIGLER S. L. O texto íntegro da notificación poderá ser consultado na Secretaría do Concello de Cariño, en horario de atención ao público, durante o prazo de dez días a contar dende a publicación do anuncio no BOP da Coruña. Obxecto da notificación: Decreto Alcaldía 759/2014, de 26/12/2014, polo que se impón a “TANIA JESUS AYESTA MAIGLER S. L” unha multa por importe de 300 euros, por incumprir a orde de execución imposta mediante Decreto Alcaldía 151/2014, de 29/04/2014. Polo que, de conformidade co artigo 61 da Lei 30/1992, notifícase aos interesados, que poden tomar coñecemento do texto íntegro da comunicación a tal efecto xirada por este Concello ao interesado respecto das actuacións que está a levar a cabo o Concello de Cariño, acudindo ás oficinas do Concello de Cariño, ubicadas na Avda La Paz nº 2, Cariño. Cariño, 15 de xaneiro de 2015 A Alcaldesa Mª Purificación Seixido Gómez
21/01/2015 | Administración LocalMunicipal
Ares
Anuncio de licitación de obra incluida no POS adicional 1/2014: “Ampliación da rede de abastecemento de auga potable en Lubre”

Segundo acordo adoptado pola Xunta Municipal de Goberno de data 9 de xaneiro do 2015 polo que se anuncia a contratación da obra do POS ADICIONAL 1/2014 “Ampliación da Rede de Abastecemento de Auga Potable en Lubre” mediante procedimiento negociado con publicidade. I. Obxeto do contrato: A execución da obra “Ampliación da Rede de Abastecemento de Auga Potable en Lubre”. II. Tipo de licitación: 37.710,88 € IVE engadido. III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 09/01/2015, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días naturais contados dende o día seguinte á publicación do presente anuncio no perfil e no BOP. Ares, 13 de xaneiro do 2015 O Alcalde Asdo.- Julio Ignacio Iglesias Redondo
21/01/2015 | Administración LocalMunicipal
Valdoviño
Anuncio aprobación inicial desafectación de tramo de vial

O Pleno da Corporación do concello de Valdoviño, en sesión ordinaria que celebrou en data 19 de decembro de 2014, acordou a aprobación inicial de desafectación de tramo de vial (Poulo a Chamorro). (Expte. desafectación núm.1/2014). Sometese o expediente a información pública durante o prazo de UN MES, quedando a disposición de calquera interesado para o seu exame e para a presentación das alegacións que se estimen oportunas, que de presentarse serán estudiadas e resoltas polo Pleno. De non presentarse alegacións entenderase aprobado definitivamente o acordo ata o de agora inicial, e realizaranse os demáis trámites administrativos que procedan. Valdoviño, 26 de decembro de 2014. O Alcalde, Asdo.: José Antonio Vigo Lago.
21/01/2015 | Administración LocalMunicipal
Sobrado
Aprobación definitiva orzamento municipal 2015

Aprobado inicialmente polo Pleno da Corporación, na sesión celebrada o día 22 de decembro de 2014, o Orzamento municipal para 2015, e transcorrido o prazo de exposición pública sen se ter presentado reclamacións, de conformidade co art.169 do RDL 2/2004, de 5 de marzo, enténdese definitivamente aprobado. Aos efectos da súa entrada en vigor, faise público o seu resumo por capítulos: Forma parte do referido Orzamento o cadro de persoal desta corporación que en cumprimento do que preceptúa o art.127 do RDL 781/1986, de 18 de abril, se reproduce a continuación: A) PERSOAL FUNCIONARIO. - Habilitación estatal.- Secretaría-Intervención.- A1/A2.- 30/28. - Administración Xeral.- Administrativo.- C1 (Interino).- 22. - Administración Xeral.- Auxiliar.- C2 (Vacante).- 18. - Administración Especial.- Técnica. Traballadora social. A2.- 26. - Administración Especial.- Operario de Servicios.- AP.- 14. B) PERSOAL LABORAL TEMPORAL. - Arquitecto técnio.- 1 - Técnico oficina fomento cooperativo.- 1 - Educadora social.- 1 - Auxiliar axuda no fogar.- 6 - Auxiliar administrativo.- 1 - Técnico de emprego e desenvolvemento local.- 1 - Auxiliar de información xuvenil.- 1 - Técnico deportivo.- 1 - Animador cultural.- 1 - Socorrista.- 1 - Oficial 2ª (electricista).- 1 - Tractorista.- 1 - Peón mantemento vías públicas.- 1 Contra a aprobación definitiva do orzamento poderase interpoñer recurso contencioso-administrativo nos prazos e forma establecidos na normativa reguladora da citada xurisdicción, de conformidade co establecido no artigo 171 do RDL 2/2004, do 5 de marzo. Sobrado, 19 de xaneiro de 2015. O Alcalde, Asdº.- Ahlam Albez Zufri
21/01/2015 | Administración LocalMunicipal
Laxe
Anuncio de aprobación definitiva de estudo de detalle

ANUNCIO DE APROBACIÓN DEFINITIVA DE ESTUDO DE DETALLE O Pleno desta Corporación Municipal, en sesión ordinaria que tivo lugar o día 12 de decembro de 2014, adoptou, entre outros, o seguinte acordo: De conformidade.–Aprobar definitivamente o estudo de detalle para ordenar volumes edificables de parcelas colindantes da mzá M24 do Plan Xeral de Ordenación Municipal de Laxe (PXOM), coas modificacións resultantes da/s alegación/s admitidas, instruído a instancia de Jesus Horacio Akkouh Hami, quedando extinguida a suspensión de licenzas. – Faise constar que se achega a consellería competente en materia de urbanismo e ordenación do territorio a aprobación do estudo de detalle referido unha copia autenticada de dous exemplares con tódolos planos e documentos que o integran. Recursos: o estudo de detalle é unha disposición xeral polo que contra o mesmo poderase interpoñer o recurso contencioso-administrativo perante o Xulgado do Contencioso-Administrativo do Tribunal Superior de Xustiza de Galiza, de conformidade cos artigos 10 e 46 da Lei 29/1998, reguladora da xurisdicción contencioso-administrativa, no prazo de DOUS MESES, a contar dende o día seguinte ó da publicación deste anuncio. En cumprimento do disposto no artigo 92.2 da Lei 9/2002, do 30 de decembro, faise público que O OBXECTO DO ESTUDO DE DETALLE APROBADO DEFINITIVAMENTE É A ORDENACIÓN DE VOLUMES EDIFICABLES DE DÚAS PARCELAS COLINDANTES INCLUÍDAS NO QUINTEIRO M24 DO PLAN XERAL DE ORDENACIÓN MUNICIPAL (PXOM), EN CUMPRIMENTO DA CITADA LEI 9/2002. LAXE, 8 de xaneiro de 2015. O alcalde Antonio Carracedo Sacedón
21/01/2015 | Administración LocalMunicipal
Cee
Formalización do contrato administrativo para a prestación do servizo de colaboración, ordenación e estudo dos expedientes obrantes na Oficina Técnica Municipal do Concello de Cee

a) Organismo: Concello de Cee b) Dependencia que tramita o expediente: Secretaría. c) Número de expediente: 2014/C004/000002 a) Tipo de contrato: SERVIZO b) Descripción do obxecto: “COLABORACION, ORDENACIÓN E ESTUDO DOS EXPEDIENTES OBRANTES NA OFICINA TÉCNICA MUNICIPAL DO CONCELLO DE CEE” c) Lote: – d) Boletín ou diario oficial e data de publicación do anuncio de licitación: nº 111 DE DATA 12/06/2014 a) Tramitación: ordinaria. b) Procedemento: ABERTO c) Forma: – 4. Orzamento base de licitación: 1350,00 € IVE incluido. a) Data: Acordo Xunta Goberno Local, do 23 de decembro de 2014. b) Contratista: CESAR TEJADA CID c) Importe de adxudicación: 1.173,70 € IVE incluido. a) Data de formalización: 12 de xaneiro de 2015 b) Contratista: CESAR TEJADA CID c) Importe adxudicación: 1.173,79 € IVE incluido. Cee, 12 de xaneiro de 2015 A alcaldesa, Zaira Rodríguez Pérez
21/01/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 13 de xaneiro de 2015 da Xefatura Territorial da Coruña, pola que se somete a inf. pública a petición de autorización adm. previa e a autorización adm. de construcción dunha instal. eléctrica no concello de Ames (Expte IN407A 2014/215)

Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: - Solicitante: ADIF ALTA VELOCIDAD. - Enderezo Social: SOR ANGELA DE LA CRUZ, 3 PLANTA 9, 28020 MADRID. -Denominación: SUBESTACIÓN ELÉCTRICA DE TRACCIÓN DE OSEBE (SE-OSEBE) PARA A LIÑA DE ALTA VELOCIDADE “VIGO-A CORUÑA” - Situación: PK 88+0,50 DO TRAMO FERROVIARIO SANTIAGO-A ESCRAVITUDE (AMES) - Descricións Técnicas: SUBESTACIÓN ELÉCTRICA DE TRACCIÓN DE OSEBE (SE OSEBE) PARA O TRAMO SANTIAGO-VIGO DA LIÑA DE ALTA VELOCIDADE “VIGO-A CORUÑA”, SITA NA MARXE ESQUERDA, NO PK 88+0,50 DO TRAMO SANTIAGO-A ESCRAVITUDE, CONSTITUIDA POR PARQUE DE AT DE 220kV, TRANSFORMADORES DE TRACCIÓN 220/2X27,5kV, EDIFICIO DE CONTROL, PÓRTICOS DE SAÍDA DE FEEDERS E ARMARIO DE BARRA “O”. SUBESTACIÓN DE TIPO DOBLE BIFÁSICA ALIMENTADA A TRAVÉS DE DOUS LIÑAS SOTERRADAS EN CORRIENTE ALTERNA BIFÁSICA 220kV DESDE A REDE DE TRANSPORTE (OBXECTO DOUTRO EXPEDIENTE), CON DOUS TRANSFORMADORES 220/2X27,5 kV, DE 30MW CADA UN, INTEMPERIE, AISLAMENTO EN ACEITE. TRANSFORMADOR DE SERVIZOS AUXILIARES 27,5/230V, 250kVA. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 13 de xaneiro de 2015 O xefe territorial Isidoro Martínez Arca
21/01/2015 | Administración LocalMunicipal
Muros
Exposición ó público das listas de contribuíntes das taxas polos servizos de recollida e tratamento de lixo e sumidoiros

EXPOSICIÓN Ó PÚBLICO DAS LISTAS DE CONTRIBUÍNTES DAS TAXAS POLOS SERVIZOS DE RECOLLIDA E TRATAMENTO DE LIXO E SUMIDOIROS O Concello de Muros anuncia a exposición ó público das listas de contribuíntes das taxas polos servizos de recollida e tratamento de lixo e de sumidoiros correspondentes ó exercizo 2015, coa finalidade de que as persoas e as entidades interesadas poidan presentar as reclamacións que xulguen oportunas no prazo de vinte días hábiles, contados des que se publique este anuncio no Boletín Oficial da Provincia. Durante este período poderánse presentar as solicitudes de bonificación que para os pensionistas e desempregados prevé o artigo 5 da ordenanza fiscal reguladora. As listas de contribuíntes e as solicitudes de bonificación estarán a disposición do público nas oficinas municipais. Muros 8 de xaneiro de 2015. A ALCALDESA Asdo.: Caridad González Cerviño
21/01/2015 | Administración LocalMunicipal
Cee
Formalización do contrato administrativo para a prestación do servizo de educadora familiar do Concello de Cee

ANUNCIO DE FORMALIZACIÓN DO CONTRATO ADMINISTRATIVO PARA A PRESTACIÓN DO SERVIZO DE EDUCADORA FAMILIAR DO CONCELLO DE CEE 1. Entidade adxudicadora. a) Organismo: Concello de Cee. b) Dependencia que tramita o expediente: Secretaría. c) Número de expediente: 2014/C004/000006.2. Obxecto do contrato. a) Tipo de contrato: SERVIZO. b) Descrición do obxecto: EDUCADORA FAMILIAR. c) Lote: – d) Boletín ou diario oficial e data de publicación do anuncio de licitación: Boletín Oficial da Provincia núm.166, de data 2 de setembro de 2014.3. Tramitación, procedemento e forma de adxudicación. a) Tramitación: ordinaria. b) Procedemento: ABERTO. c) Forma: – 4. Orzamento base de licitación: 1786,26 €/MES, IVE incluído.5. Adxudicación. a) Data: acordo Xunta Goberno Local do 23 de decembro de 2014. b) Contratista: MARINE BOS AIRES, S. L. c) Importe de adxudicación: 1595,00 €/MES, IVE incluído.6. Formalización. a) Data de formalización: 13 de xaneiro de 2015. b) Contratista: MARINE BOS AIRES, S. L. c) Importe adxudicación: 1595,00 €/MES, IVE incluído. Cee, 13 de xaneiro de 2015. A alcaldesa Zaira Rodríguez Pérez
21/01/2015 | Administración LocalMunicipal
Narón
Departamento de Obras e Urbanismo
Notificación por comparecencia

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. A solicitude de subsanación de defectos foI asinada o día 17/11/2014 polo secretario xeral. A comparecencia deberá efectuarse no prazo de dez días, contados dende o seguinte ao da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 15 de xaneiro de 2015. O ALCALDE Asdo.: José M. Blanco Suárez ANEXO
16/01/2015 | Administración LocalMunicipal
Cee
Formalización contrato obra mellora rede de saneamento municipal na rúa Vázquez Queipo, rúa Río Ferrol, entorno do centro de saúde e Avda. Fernando Blanco

a) Organismo: Concello de Cee b) Dependencia que tramita o expediente: Secretaría. c) Número de expediente: 2012/C003/000007 a) Tipo de contrato: contrato de obra b) Descripción do obxecto: “MELLORA DA REDE DE SANEAMENTO MUNICIPAL NA RÚA VÁZQUEZ QUEIPO, RÚA RIO FERROL, ENTORNO DO CENTRO DE SAÚDE E AVDA. FERNANDO BLANCO DE CEE” c) Lote: – d) Boletín ou diario oficial e data de publicación do anuncio de licitación: invitación empresas a) Tramitación: ordinaria. b) Procedemento: negociado sen publicidade, por razón da cuantía. c) Forma: – 4. Orzamento base de licitación: 33.784,82 € IVE incluido. a) Data: Acordo Xunta Goberno Local, do 18 de novembro de 2014. b) Contratista: EXCAVACIONES Y OBRAS PÚBLICAS GALICIA, S. L. c) Importe de adxudicación: 33,250,00 € IVE incluido. a) Data de formalización: 9 de decembro de 2014 b) Contratista: EXCAVACIONES Y OBRAS PÚBLICAS GALICIA, S. L. c) Importe adxudicación: 33.250,00 € IVE incluido. Cee, 2 de xaneiro de 2015 A alcaldesa, Zaira Rodríguez Pérez
16/01/2015 | Administración LocalMunicipal
Lousame
Publicación decreto de delegación funcións Alcaldía

Tendo que ausentarme do termo municipal o día 9 de xaneiro de 2015, e considerando o disposto no artigo 63 da Lei 5/97, de 22 de xullo, de réxime local de Galicia, así como os artigos 44 e 47 do ROFRJEL, do 28 de novembro de 1986. RESOLVO 1º.- Que o día 9 de xaneiro de 2015, me substitúa na totalidade das miñas funcións á primeira tenente de alcalde a Pascual Pedro Agirregomezkorta Febreiro.2º.-Dar traslado do presente decreto á interesada para coñecemento e aceptación, e no seu caso, do seu contido.3º.-Publicar o decreto no BOP, sen prexuízo de que produza efectos dende o día do seu outorgamento.4º.-Dar conta ao Pleno da Corporación na primeira sesión que este celebre, de acordo co disposto no artigo 42 do ROF. Lousame, 8 de xaneiro de 2015 Asdo.: Mª Teresa Villaverde Pais, A Alcaldesa
16/01/2015 | Administración LocalMunicipal
Frades
Designación juez de paz y sustituto

En cumprimento do oficio recibido pola Secretaría de do Tribunal Superior de Galicia, esta Alcaldía formula a seguinte convocatoria pública: 1.- Elección de juez de paz y sustituto deste Concello de Frades.2.- Plazo de presentación das solicitudes: as solicitudes se presentarán nun prazo de quince días, a partires do seguinte a publicación deste anuncio no Boletín Oficial da Provincia, na Casa do Concello. Condicións dos solicitantes: ser español, maior de idade, non estar incurso en ninguha causa de incapacidade previstas na Ley Orgánica do Poder Xudicial de 1 de xullo de 1985. DOCUMENTOS A PRESENTAR.1.- Instancia solicitando tomar parte no proceso selectivo.2.- Certificación de nacimento ou copia autenticada do D. N. I.3.-Certificación expedida polo Rexistro de Penados e Rebeldes e declaración complementaria de non estar imculpado ou procesado.4.- Declaración responsable de non estar incurso en causa de incapacidade.5.- Xustificación de méritos que alegue o solicitante. ELECCIÓN. A elección se levará a cabo polo Pleno de Concello co voto favorable da maioría absoluta dos seus membros, entre as persoas que, reunindo os requisitos legais, así o soliciten. FRADES 8 de enero de 2015 Fdo./ Roberto Rey Martínez. Alcalde - Presidente do Concello de FRADES.
16/01/2015 | Administración LocalMunicipal
Frades
Aprobación definitiva do orzamento 2015

Aprobado inicialmente polo Pleno o orzamento xeral municipal e a plantilla de persoal para o exercicio económico 2015, e tras ser exposto ó público durante o prazo de quince días mediante anuncio publicado no Boletín Oficial da Provincia número 237 do 11 de decembro de 2014, e non habéndose presentado reclamación algunha contra o mesmo, considerase definitivamente aprobado de conformidade co disposto no artigo 169.3 de R. D. Lexislativo 2/2004 do 5 de marzo. Ós efectos da súa entrada en vigor ao abeiro do artigo 169.4 do RDL 2/2004, faise público o seu resumo por capítulos así como a plantilla de persoal. Frades, 31 de decembro de 2014. O ALCALDE Roberto Rey Martínez
16/01/2015 | Administración LocalMancomunidades
Mancomunidade de Concellos da Comarca de Ferrol
Aprobación definitiva do orzamento de 2015

O Pleno da Corporación, na sesión realizada o día 15 de decembro de 2014, aprobou a proposta inicial do Orzamento Xeral do ano 2015, quedando definitivamente aprobado ao estar certificado que logo da exposición pública entre o día 22/12/2014 e o 13/01/2015, non consta expresamente que tivera entrada no Libro de Rexistro de Entrada de Documentos da Mancomunidade de Concellos da Comarca de Ferrol ningunha alegación en relación coa aprobación inicial do citado expediente. Quedando o estado de créditos do orzamento de gastos e ingresos do seguinte xeito, facendo constar que contra a aprobación definitiva poderá interpoñerse directamente recurso contencioso administrativo ao abeiro do establecido no artigo 171 do Texto Refundido da Lei Reguladora de Facendas Locais (RDL 2/2004, de 5 de marzo), que haberá de presentarse perante a sala correspondente do Tribunal Superior de Xustiza de Galicia, no prazo de dous meses, a contar dende a data en que se produza a súa aprobación definitiva, expresa ou tácita. En Ferrol, a 14 de xaneiro de 2015, O Presidente Asdo. José Manuel Rey Varela
16/01/2015 | Administración LocalMunicipal
Vimianzo
Anuncio de convocatoria para a elección de xuíz/a de paz substituto do Concello de Vimianzo

Co fin de proceder á elección de xuíz/a de paz substituto deste municipio, en cumprimento do establecido na Lei orgánica 6/1985, de 1 de xullo, do poder xudicial, ábrese a seguinte convocatoria: 1. Obxecto da convocatoria: Elección de xuíz/a de paz substituto do Concello de Vimianzo.2. Prazo de presentación de solicitudes: Quince días hábiles contados a partir da publicación do anuncio no Boletín Oficial da Provincia, nun dos xornais de maior circulación da provincia, taboleiro de anuncios e páxina web. O prazo comezará a contar dende a derradeira publicación. a) Ser español/a. b) Ter dezaoito anos de idade. c) Non ter acadada a idade de xubilación na carreira xudicial. d) Declaración xurada de non estar incapacitado/a para o exercicio da carreira xudicial. e) Declaración xurada de non estar incurso en causa de incompatibilidade e no suposto de estar incurso, coa excepción de actividades profesionais e mercantís, compromiso de optar polo posto de xuíz de paz substituto do Concello de Vimianzo.4. Documentación: As solicitudes dirixiranse ao Alcalde-Presidente do Concello e estarán acompañadas da seguinte documentación, que terá carácter de orixinal ou copia compulsada: - Fotocopia do DNI. - Partida de nacemento. - Certificado do Rexistro Central de penados e rebeldes. - Declaracións xuradas ás que se fai referencia no punto anterior. - Relación e documentación acreditativa dos méritos alegados. O que se fai público para xeral coñecemento. Vimianzo, 8 de xaneiro de 2015 O alcalde Asdo. Manuel Antelo Pazos
16/01/2015 | Administración LocalMunicipal
Ortigueira
Secretaría
Aprobación definitiva orzamento 2015 e cadro de persoal

Aprobado inicialmente polo Concello Pleno, en sesión ordinaria do día 28 de novembro de 2014 o Orzamento Municipal para o exercicio 2015, as bases de execución, cadro de persoal e anexo de investimentos, e exposto ao publico polo prazo de quince días hábiles, previo anuncio do Boletin Oficial da Provincia nº 231 de 2 de decembro de 2014, polo que en cumrpimento do disposto no artigo 169 do Real Decreto Lexislativo 2/2004, polo que se aproba o texto refundido da lei reguladora de facendas locais, e do artigo 20 do RD 500/1990, de 20 de abril, e non producíndose reclamación algunha durante o citado prazo, enténdese definitivamente aprobado, polo que se fai público o seu resumo por capítulos, así como a plantilla de personal: CLASIFICACIÓN ECONÓMICA DE GASTOS CLASIFICACIÓN ECONÓMICA DE INGRESOS PERSOAL FUNCIONARIO PERSOAL EVENTUAL DE GABINETE PERSONAL LABORAL FIXO PERSONAL LABORAL TEMPORAL Ortigueira, 8 de xaneiro de 2015 O Alcalde Rafael J. Girón Martínez
16/01/2015 | Administración LocalMunicipal
Cambre
Anuncio de formalización de contrato

a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 2014/C003/000004 d) Dirección de Internet do perfil de contratante: www.cambre.es e www.contratosdegalicia.es a) Tipo de contrato: Contrato de obras b) Descrición: “Nova rede de pluviais no polígono industrial do Temple e redes de abastecemento na Pega (Cambre) e Apartada (San Lourenzo), Cambre 2012, obra incluida no Plan Provincial de Cooperación ás obras e Servicios de competencia municipal (POS) Adicional 1/ 2013. c) Referencia de nomenclatura: CPA: 42.11.1; 42.21.22 CPV: 45233223-8 d) Medio de publicación dos anuncios de licitación. Perfil do Contratante e diario “La Opinión” e) Data de publicación dos anuncios de licitación.30 de setembro de 2014 a) Tramitación: Ordinaria b) Procedemento: Negociado sen publicidade (factor precio). 4. Valor estimado do contrato: 136.695,56 euros Importe neto: 136.695,56 euros Importe total: 165.401,63 euros a) Data da adxudicación: 22/12/2014 b) Data de formalización do contrato: 08/01/2015 c) Contratista: SYR-AMG, S. L. U. d) Importe de adxudicación: Importe neto: 91.134,85 euros Importe total: 110.273,17 euros e) Ventaxas da oferta adxudicataria: a. Baixa ofertada Cambre, 9 de xaneiro de 2015 O concelleiro delegado da área de Réxime Interior, Patrimonio e Contratación P. D. (R. A. n.º 1000/2011, de 17de xuño) Asdo: Felipe Andreu Barallobre
16/01/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Edicto para notificar por comparecencia

NEGOCIADO DE CONTROL FINANCEIRO E AUDITORÍA Edicto de citación para notificar por comparecencia. Téndose intentada a notificación da resolución 25.181 de 11/12/2014, e de conformidade co que establece o artigo 59.5 en relación co artigo 61 da Lei 30/92 do réxime xurídico das administracións públicas e do procedemento administrativo común, non sendo posible notificarlle a entidade interesada neste procedemento dita resolución, cítaselles, para que no prazo de 15 días naturais, contados dende o seguinte ao desta publicación, para que comparezan persoalmente ou mediante representante debidamente acreditado nas oficinas do Servizo de fiscalización e control financeiro, negociado de control financeiro de luns a venres, en horario de 9 a 14, ao efecto de practicarlles a notificación que se indica. Transcorrido o citado prazo sen comparecer, a notificación entenderase producida a todos os efectos legais ó día seguinte do vencemento do prazo antes sinalado. A Coruña, 14 de xaneiro de e 2014. O presidente A secretaria accidental Diego Calvo Pouso M.ª Amparo C. Taboada Gil
16/01/2015 | Administración LocalMunicipal
Mugardos
Anuncio de aprobación inicial do Regulamento do transporte metropolitano social do Concello de Mugardos

O Concello Pleno aprobou inicialmente o Regulamento do transporte metropolitano social do Concello de Mugardos, en sesión realizada o día 23/12/2014, e someteo a información pública por un prazo de trinta días hábiles, que se contarán dende o seguinte ao da inserción do presente anuncio no Boletín Oficial da Provincia, para os efectos de que polos/as interesados/as se poidan formular as reclamacións ou alegacións que consideren oportunas, ao abeiro do artigo 49 da Lei 7/1985 de 2 de abril, reguladora das bases de réxime local. En caso de non presentarse reclamación ningunha, entenderase definitivamente aprobado sen necesidade de novo acordo. Mugardos, 9 de xaneiro de 2015 O alcalde Xosé Fernández Barcia
16/01/2015 | Administración LocalMunicipal
Aranga
Secretaría - Intervención
Aprobacion definitiva do orzamento municipal do exercicio 2015

De conformidade co disposto no artigo 169 do Real Decreto Lexislativo 2/2004 do 5 de marzo, que aproba o Texto Refundido da Lei reguladora das facendas locais, comunicase que o Pleno Municipal aprobou inicialmente, con data de 19 de decembro de 2014, o orzamento municipal para o exericio 2015 e a relación de postos de traballo deste concello. O acordo inicial elévase a definitivo, por non se ter presentado alegacións ni reclamacións durante o prazo de exposición pública, polo que se fai público que o dito orzamento ascende, tanto en gastos como en ingresos, a cantidade de 1.714.754,61 € e que lle corresponden a cada capítulo as cantidades que a continuación se expresan, segundo o seguinte detalle: CAPÍTULOS DENOMINACIÓN EUROS 1 Gastos de persoal. 556.504,14 2 Gastos en bens ctes. e servizos. 658.550,13 3 Gastos financieiros. 0 4 Transferencias correntes. 37.140,47 5 Fondo de contingencia y otros imprevistos. 6.000,00 6 Inversións reais. 440.559,87 7 Transferencias de capital. 16.000,00 8 Activos financieiros. 0 9 Pasivos financieiros. 0 CAPÍTULOS DENOMINACIÓN EUROS 1 Impostos directos. 401.000,00 2 Impostos indirectos. 11.000,00 3 Taxas e outros ingresos. 177.130,00 4 Transferencias correntes. 775.592,14 5 Ingresos patrimoniais. 5.000,00 6 Enaxenación de inversións reais. 0 7 Transferencias de capital. 345.032,47 8 Activos financieiros. 0 9 Pasivos financieiros. 0 Na sesión que se referiu acordouse tamén aprobar o cadro de persoal e a relación de postos de traballo desta Corporación que, de acordo co que perceptúa o artigo 127 do Real decreto lexislativo 781/1986, de 18 de abril, se reproduce a continuación, -Secretaria-Intervención-A1/A2-Habilitación carácter nacional- Secretaria- intervención- 1(en propiedad)-30/28. -Administrativo-C1-Administración General-Administrativo-1(en propiedad)-22. -Auxiliar-administrativo-C2-Administración General-Auxiliar- 1( en propiedad)-18. -Auxiliar-administrativo-C2-Administración General-Auxiliar-1(en propiedade)-12. - Secretaria e Asesoramento de Alcaldía: 1. Asistente Social. - De Servizos xerais: Tres limpiadoras Un conductor- notificador Un acompañante microbus Unha porteira do Centro de saúde - Del Servizo Social de base: Unha Pedagoga. Seis auxiliares domésticas. - Del área de emprego: Unha Axente de Empleo e Desenvolvemento Local. - Del área de deportes: Un animador deportivo. - Del área de cultura: Unha animadora cultural. -Del área de obras: Peón obras y servizos varios Dous peóns- tractoristas. - Del área de incendios forestais: Dous conductores de motobomba Contra a aprobación definitiva do orzamento municipal e a relación de postos, poderá interpoñerse directamente recurso contencioso- administrativo, na forma e nos prazos que establece a lei 29/1998 de 13 de xullo, reguladora da Xurisdicción contencioso- administrativa, sen prexuicio de calquera outro recurso que proceda en dereito. Aranga, 14 de xaneiro de 2015 O alcalde: Asdo: Alberto Platas Álvarez
16/01/2015 | Administración LocalMunicipal
Cee
Formalización contrato administrativo para realización da obra adecuación da Praza da Constitución e o seu entorno

a) Organismo: Concello de Cee b) Dependencia que tramita o expediente: Secretaría. c) Número de expediente: 2014/C003/000010 a) Tipo de contrato: contrato de obra b) Descripción do obxecto: “ADECUACIÓN DA PRAZA DA CONSTITUCIÓN E O SEU ENTORNO” c) Lote: – d) Anuncio licitación: invitación empresas. a) Tramitación: ordinaria. b) Procedemento: negociado sen publicidade, por razón da cuantía 4. Orzamento base de licitación: 145.825,06 € IVE incluido. a) Data: Acordo Xunta Goberno Local, do 23 de decembro de 2014. b) Contratista: CONSTRUCCIONES Y EXCAVACIONES TOMASA MARIA YLLA RIERO, S. L. c) Importe de adxudicación: 135.520,00 € IVE incluido. a) Data de formalización: 31 de decembro de 2014 b) Contratista: CONSTRUCCIONES Y EXCAVACIONES GERMÁN MOUZO, S. L. c) Importe adxudicación: 135.520,00 € IVE incluido. Cee, 2 de xaneiro de 2015 A alcaldesa, Zaira Rodríguez Pérez
16/01/2015 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de decembro de 2014

O día 8 de xaneiro de 2015 aprobouse por decreto da concelleira delegada de Deportes, Educación e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de decembro de 2014. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 8 de xaneiro de 2015. A concelleira delegada de Deportes, Educación e Festas, Asdo.: Susana Martínez Galdós
27/01/2015 | Administración LocalMunicipal
Santiago de Compostela
Oficina da Cidade Histórica e Rehabilitación
Notificación a Germán Mariño Golán de carta de pago por sanción

Por descoñecemento do actual domicilio, procede, de conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, notificarlle a través de edicto a D. Germán Mariño Golán que poderá recoller na Oficina da Cidade Histórica e Rehabilitación do Concello de Santiago, sita na rúa do Preguntoiro nº 1, a carta de pago correspondente a sanción de 1.500 euros que lle foi imposta por decreto da concelleira delegada da Área de Desenvolvemento Urbano e Sostible de data 21 de maio de 2014, notificado mediante publicación no BOP nº 198 de A Coruña do 16 de outubro de 2014. Santiago de Compostela, 08 de xaneiro de 2015 O VICESECRETARIO, P. D. O xefe do servizo da Oficina da Cidade Histórica e Rehabilitación (Decreto nº 467 do 26.01.12) Asdo. Jesús Curros Neira
27/01/2015 | Administración LocalMunicipal
Cariño
Aprobación inicial do orzamento municipal 2015

ANUNCIO Aprobado inicialmente polo Pleno da Corporación en sesión extraordinaria celebrada en data 22 de xaneiro de 2015, o orzamento para o exercicio de 2015, en cumprimento do disposto no artigo 169.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora das Facendas Locais e disposicións concordantes, exponse ó público na Intervención deste Concello, polo prazo de 15 días hábiles -que empezarán a contarse dende o seguinte ó da inserción do presente edicto no Boletín Oficial Provincia-, a fin de que durante o mesmo poidan formularse as reclamacións que se consideren pertinente, as cales deberán dirixirse á Alcaldesa-Presidenta desta Corporación. Cariño, 23 de xaneiro de 2015. A alcaldesa M.ª Julio Rodrigo Ebe Artunduaga
27/01/2015 | Administración LocalMunicipal
Carballo
Requirimento de retirada de vehículo con matrícula LE5049L, estacionado en estado de abandono no lugar da Brea (Ord.125/2014)

REQUIRIMENTO DE RETIRADA DE VEHÍCULO CON MATRÍCULA LE5049L, ESTACIONADO EN ESTADO DE ABANDONO NO LUGAR DA BREA (ORD.125/2014) ANTECEDENTES Os axentes da Unidade de Policía Adscrita á C. A. de Galicia con carné profesional 105.762 e 74.901 informou, con data 06 de novembro de 2014, do estado de abandono, no lugar da Brea, no que se atopa un vehículo de marca Suzuki, modelo Santana, con placas de matrícula LE5049L, propiedade de Antonio Dionisio Freytas Justel, con DNI XXXXXXXXX, segundo consta nos datos da Xefatura Provincial de Tráfico. O citado vehículo permanece abandonado durante o tempo e as condicións necesarias para presumir racional e fundamentalmente tal abandono. LEXISLACIÓN APLICABLE – Ordenanza xeral sobre circulación e utilización das vías públicas do concello de Carballo (artigo 101), publicada definitivamente no BOP número 147, do 03/08/2012. – Lei de tráfico, circulación de vehículos a motor e seguridade vial, Real decreto 339/1990, do 2 de marzo. – Ordenanza municipal reguladora da limpeza, salubridade e hixiene no termo municipal de Carballo, publicada definitivamente no BOP número 147, do 03/08/2012. Á vista do anterior, RESOLVO: Primeiro. –Requirir a D Antonio Dionisio Freytas Justel, con DNI XXXXXXXXX, para que retire o vehículo de marca Suzuki modelo Santana con placas de matrícula LE5049L do lugar no que se atopa en estado de abandono, no prazo de quince (15) días, contados desde o seguinte ao da recepción da notificación da presente resolución. Transcorrido o prazo antes citado, ordearase o seu traslado ao depósito municipal de vehículos, cos custes a cargo da propietaria, de onde poderá ser retirado, tras aboar as taxas correspondentes, e sen prexuízo das sancións que puideran impoñerse, de conformidade coa lexislación de réxime local. De non ser retirado o vehículo, posteriormente, procederase ao seu traslado a un centro autorizado de tratamento de vehículos para a súa destrución e descontaminación. Segundo. –Notificar a presente resolución á persoa interesada, con advertencia de que o abandono de vehículos constitúe unha infracción de carácter administrativo que se tipifica na Lei 22/2011, do 28 de xullo, de residuos e solos contaminados. Carballo, 20 de xaneiro de 2015. O alcalde Evencio Ferrero Rodríguez
27/01/2015 | Administración LocalMunicipal
San Sadurniño
Exposición pública aprobación padrón fiscal

A Xunta de Goberno Local deste Concello, en sesión celebrada o día 16 de xaneiro de 2015, acordou aprobar o padrón cobratorio correspondente ó abastecemento domiciliario de auga potable do terceiro cuadrimestre do ano 2014, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón exponse ó público polo prazo de quince días hábiles, a contar dende o día seguinte á da súa publicación do presente no Boletín Oficial da Provincia, os efectos de seu exame e posibles reclamacións, dito anuncio ten carácter de notificación colectiva, conforme determina o artigo 102.3 da Ley 58/2003, de 17 de decembro, xeral tributaria. De non producirse reclamacións o citado padrón, se entenderá definitivamente aprobado. San Sadurniño, 20 de xaneiro de 2015. O Alcalde Secundino García Casal
27/01/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Notificación por comparecencia

ANUNCIO NOTIFICACIÓN POR COMPARECENCIA De conformidade co disposto no artigo 59 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, e logo dos preceptivos intentos de notificación persoal sinalados no dito artigo, emprázase á persoa interesada que se sinala para ser notificada por comparecencia: A comparecencia deberá efectuarse no prazo de dez días, contados dende o seguinte ao da publicación deste anuncio, no Servizo de Planificación e Xestión de Recursos Humanos da Deputación Provincial da Coruña (6.º andar), con enderezo na Avda. Alférez Provisional 2 da dita cidade, en horario de 9.00 a 14.30 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte ao do vencemento de prazo sinalado para comparecer. A Coruña, 21 de xaneiro de 2015. O presidente Diego Calvo Pouso
27/01/2015 | Administración LocalMunicipal
Ortigueira
Secretaría
Anuncio exposición ao público aprobación protocolo de xestión dos montes comunais do Concello de Ortigueira

O Concello Pleno, en sesión ordinaria do día 16 de xaneiro de 2015, aprobou o Protocolo de xestión dos Montes Comunais do Concello de Ortigueira. O que se expón ao público por un prazo de quince días habiles contados a partires do seguinte da publicación deste anuncio no Boletín oficial da Provincia a fin de que os interesados poidan presentar as reclamacións e/ou alegacións que estimen oportunas. Ortigueira, 19 de xaneiro de 2015 O Alcalde Rafael J. Girón Martínez
27/01/2015 | Administración LocalMunicipal
Culleredo
Medio, Obras e Servizos
UME/2014/467 Xestión de Biomasa Dna. María Filloi Sánchez

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/467 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA FRANCISCA INMACULADA DANITZA MONTERO IDIAQUEZ Culleredo, 20 de xaneiro de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
27/01/2015 | Administración LocalMunicipal
Culleredo
Medio, Obras e Servizos
UME/2014/340 herederos de don José Manuel Pita Machinbarrena

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/340 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. HR HUGO SAMUEL ROEL MIMOUN EL KHEIR DANCHOV Culleredo, 20 de xaneiro de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
27/01/2015 | Administración LocalMunicipal
Oleiros
Secretaría Xeral
Subvencións a entidades de mantemento

ANUNCIO Subvencións a entidades de mantemento De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, e no artigo 15 da Lei 9/2007, do 13 de xuño, de subvencións de Galicia, procédese a dar publicidade das subvencións a comunidades veciñais e entidades de conservación polo mantemento de zonas verdes concedidas por este Concello durante o ano 2014 e que corresponden á convocatoria realizada mediante resolución 2575/2014 do 1 de xullo, con cargo á partida orzamentaria 10.171.489.00, publicada en prensa o 5 de xullo de 2014, e regulada pola Ordenanza específica publicada no BOP 237, do 14 de outubro de 2004. Oleiros, 15 de xaneiro do 2015. O alcalde Ángel García Seoane
27/01/2015 | Administración LocalMunicipal
Oza-Cesuras
Aprobación provisional e condicional da desafectación de terreos para cambio de trazado dun camiño público de acceso ao núcleo de A Varela na parroquia de Borrifáns

A Comisión Xestora, na sesión extraordinaria celebrada o 21 de novembro de 2014, acordou aprobar provisionalmente e de xeito condicional, no sentido que máis adiante se precisará, a desafectación dunha porción de 130,00 m2 do camiño público municipal de acceso ao núcleo de A Varela, parroquia de Borrifáns, co obxecto de permutala por outra porción de 135,00 m2 de superficie. A dita aprobación provisional, así como no seu caso a posterior definitiva, quedan condicionadas á formalización da citada permuta. De acordo co preceptuado no artigo 8.2 do Real decreto 1372/1986, do 13 de xuño, polo que se aproba o Regulamento de Bens das Entidades Locais, o expediente sométese a exposición pública polo prazo de un mes, contado a partir da publicación deste anuncio no BOP da Coruña e no taboleiro de edictos do Concello, co obxecto de que nese período poidan presentarse as alegacións que se estimen pertinentes. Oza-Cesuras, 20 de xaneiro de 2015 O PRESIDENTE DA COMISIÓN XESTORA Asdo./ José Pablo González Cacheiro